|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt****prijedloga****ODLUKE****o izmjenama i dopunama Odluke o gradskim porezima****Grada Đurđevca** |
| **Grad Đurđevac****Upravni odjel za gospodarstvo i financije** |
| **Početak savjetovanja** **21.01.2025.** | **Završetak savjetovanja:****20.02.2025.** |

**RAZLOG DONOŠENJA**

|  |
| --- |
| 1. **PRAVNI TEMELJ**

           Pravni temelj za donošenje Odluke o izmjenama i dopunama Odluke o gradskim porezima Grada Đurđevca sadržan je u članku 20. i članku 42. Zakona o lokalnim porezima („Narodne novine“, broj 115/16., 101/17., 114/22., 114/23. i 152/24.) koji propisuju da su lokalne jedinice dužne uvesti porez na nekretnine te da predstavničko tijelo jedinice lokalne samouprave svojom odlukom utvrđuje za potrebe plaćanja poreza na nekretnine, visinu poreza na nekretnine.1. **OCJENA STANJA I OSNOVNA PITANJA KOJA SE UREĐUJU AKTOM I OBJAŠNJENJA POJEDINIH ODREDBI**

Ovom Odlukom o gradskim porezima Grada Đurđevca (u daljnjem tekstu: Odluka) utvrđuju se vrste poreza koji pripadaju Gradu Đurđevcu, stope i visine poreza, način obračuna i plaćanja poreza, te nadležno porezno tijelo za utvrđivanje i naplatu poreza u skladu sa Zakonom o lokalnim porezima Upopis propisanih gradskih poreza dodaje se porez na nekretnine.Odluka propisuje tko su obveznici plaćanja poreza, način naplate, način izdavanja rješenja i utvrđivanja stvarnog stanja, pravo na oslobođenje od plaćanja te rokove i obveze.U Nacrtu Odluke predlaže se da se porez na nekretnine na cijelom području Grada Đurđevca plaća godišnje u iznosu od 0,60 eura/m² korisne površine nekretnine, određene propisom kojim se uređuju uvjeti i mjerila za izračun zaštićene najamnine.Porez na nekretnine ne plaća se na nekretnine: 1. koje služe za stalno stanovanje 2. koje se iznajmljuju na temelju ugovora o najmu za stalno stanovanje 3. javne namjene i nekretnine namijenjene institucionalnom smještaju osoba 4. koje se u poslovnim knjigama trgovačkih društava vode kao nekretnine namijenjene prodaji, ako je od dana unosa u poslovne knjige do 31. ožujka godine za koju se utvrđuje porez proteklo manje od šest mjeseci 5. preuzete u zamjenu za nenaplaćena potraživanja, ako je od dana preuzimanja do 31. ožujka godina za koju se utvrđuje porez proteklo manje od šest mjeseci 6. koje zbog proglašenja prirodnih nepogoda u određenom poreznom razdoblju nisu podobne kao stambeni prostor 7. u slučajevima kada se iz svih okolnosti može utvrditi da je onemogućena stambena namjena nekretnine 8. u vlasništvu Grada Đurđevca koje se nalaze isključivo na području Grada Đurđevca9. koje domaćinu određenom prema propisu kojim se uređuje ugostiteljska djelatnost služe za stalno stanovanje. Od obveze plaćanja poreza na nekretnine mogu se osloboditi socijalno ugroženi građani odnosno korisnici zajamčene minimalne novčane naknade. Radi dokazivanja prava na oslobađanje od plaćanja poreza na nekretnine, porezni obveznik je dužan na traženje Poreznog tijela dostaviti odgovarajuće dokaze i isprave kojim dokazuje status korisnika zajamčene minimalne naknade, te po potrebi i druge dokaze kojim će ostvariti pravo na oslobađanje od plaćanja.  1. **SREDSTVA POTREBNA ZA PROVOĐENJE ODLUKE**

Provedba Odluke neće iziskivati osiguranje zasebnih i dodatnih financijskih sredstava u Proračunu Grada Đurđevca. |

Pozivamo predstavnike zainteresirane javnosti da najkasnije do 20.02.2025. godine dostave svoje komentare na nacrt Odluke putem OBRASCA za savjetovanja na e-mail: grad@djurdjevac.hr .

Po završetku savjetovanja, svi pristigli prijedlozi bit će javno dostupni na internetskoj stranici Grada Đurđevca te priloženi uz prijedlog akta o kojem će raspravljati Gradsko vijeće Grada Đurđevca.

Ako ne želite da Vaš prijedlog bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta prijedloga Odluke.